Regele Mihai a decis retragerea calității de membru al Ordinului Coroana României, în grad de Ofițer, primarului general al Capitalei, Sorin Oprescu, arestat pentru fapte de corupție, a anunțat, luni, Casa Regală

Într-un comunicat remis gândul, Casa Regală arată că Regele Mihai a luat decizia retraqgerii titlului în conformitate cu prevederile Statutului Ordinului Dinastic Coroana României din 30 decembrie 2011. De asemenea, Casa Regală l-a informat pe Primarul Capitalei cu privire la acest lucru.

„Astăzi, 7 septembrie 2015, Majestatea Sa Regele Mihai a decis retragerea calității de membru al Ordinului Coroana României, în grad de Ofițer, domnului Sorin Mircea Oprescu. Această decizie a fost luată în conformitate cu prevederile Statutului Ordinului Dinastic Coroana României din 30 decembrie 2011. Domnul Sorin Mircea Oprescu a fost informat printr-o scrisoare din partea Cancelariei Decorațiilor Regale despre retragerea acestui Ordin”, se arată în comunicatul de presă.

